  София Хохрякова Майя Бывальцева 20-тӥ тулыспалэ Удмуртиын коронавирус инфекциен черлам 105 адями эмъяськонниосы шедизы. Берло нуналскын 7 сюрс 473 эскеронъёс ортчытӥзы. Висёнэз 2 сюрс 910 адямилэсь шараязы, со пӧлын 14 аресозь 462 пиналъёс но 65 арессэс ортчем 561 арлыдоос. Со сярысь элкьунысь оперативной штаб ивортӥз. Та дыре эмчиос доразы эмъяськись 33 сюрс 296 адямиез чакласа возё. Эмъяськонниын кыллись 287 муртлэн тазалыкез секыт лыдъяське, 68 мурт тыосты шокатӥсь аппарат борды итэмын. 1 сюрс 320 адями йӧназ. 15 мурт улонысь кошкиз. Кышномуртъёслы 66, 70, 72, 75, 77, 80, 82 кыкезлы 83 арес вал, воргоронъёслы –64, 69, 72, 82, 85, 90 арес. 21-тӥ тулыспаллы Удмуртиын коронавирусэн черлан 138 сюрс 301 учыр лабораториосын зэматэмын. 97 сюрс 589 адями йӧназ, 3 сюрс 678 мурт улонысь кошкиз. Коронавируслэсь прививка 690 сюрс 836 адями пуктӥз, со пӧлысь 542 сюрс 747 мурт кык компонентэн. «Спутник Лайт» вакцинаез 118 сюрс 423 адямилы пуктӥзы. 116 сюрс 955 мурт ревакцинациез ортчиз. Тегъёс: Тазалык висён коронавирус Ижкар Удмуртия  